stanford-oval/wikipedia huggingface dataset:
Meditaatio
Tutkimukset ja lääketieteellinen käyttö

Meditaatiota on tutkittu erittäin paljon ja siitä löytyy useita tuhansia tutkimuksia. Kuitenkin ne eivät usein ole täyttäneet korkeimpia tutkimusten laatukriteereitä. Tutkimuksissa on löytynyt muun muassa seuraavanlaisia puutteita:
Tehtävää meditaatioharjoitusta ei ole määritetty tarkasti. Eri meditaatiot harjoittavat eri asioita ja saavat eri vaikutuksia, joten kyseessä on tärkeä tieto.
Tutkimuksissa ei ole käytetty aktiivisia kontrolliryhmiä ja kaksoissokkomenetelmiä, joilla minimoidaan plasebo- ja tutkijoiden itse tuottama vaikutus.
Käytettävä koehenkilöjoukko ei ole ollut tarpeeksi laaja ja monimuotoinen.
Tutkimusten aikaväli ei ole ollut tarpeeksi pitkä, jotta voitaisiin varmasti tehdä pidemmän ajan johtopäätöksiä.
Laatuongelmista huolimatta meditaation tutkimusjoukossa on olemassa paljon myös korkean laatukriteeristön täyttäviä tutkimuksia.
Kalifornian yliopiston tutkimuksen (2009) mukaan kauan meditointia harjoittaneiden aivot olivat suurempia ja niissä oli enemmän harmaita aivosoluja kuin vertailuryhmällä. Vuoden 2011 tutkimuksen mukaan meditoijilla on myös keskimääräistä paremmat yhteydet aivojen osien välillä, ja heillä esiintyy tavallista vähemmän ikääntymisen aiheuttamaa aivojen surkastumista. Vuonna 2016 julkaistussa tutkimuksessa havaittiin, että kymmeniä vuosia meditaatiota harjoittaneiden ihmisten aivot muistuttavat viidenkymmenen vuoden iässä keskimäärin yli seitsemän vuotta nuorempien ihmisten aivoja. Lisäksi meditoinnin aivoja nuorentava vaikutus voimistuu viidenkymmenen ikävuoden jälkeen siten, että ero lisääntyy joka vuosi noin puolellatoista kuukaudella.
Vuonna 2012 yliopiston tutkijat havaitsivat, että tutkittujen meditoijien aivokuori on tavallista enemmän poimuttunut, mistä on hyötyä tiedonkäsittelyssä. Poimuttumisen määrä myös riippuu meditaatioharrastuksen kestosta.
Vuonna 2014 julkaistussa yhdysvaltalaisessa 47 tutkimuksen ja 3500 potilaan yhteisanalyysissä havaittiin, että mindfulness-meditaatiomenetelmät vähensivät jonkin verran etenkin masennusoireita, ahdistuneisuutta ja kipuja. Tutkimusten perusteella meditaation hyödyt näkyvät useimmilla potilailla noin kahdeksan kuukauden harjoittelun jälkeen.
Vuonna 2019 julkaistussa tutkimuksessa 13 minuutin päivittäinen meditaatioharjoittelu kahdeksan viikon ajan vähensi kielteisiä mielentiloja, paransi huomiokykyä ja työmuistia sekä vähensi ahdistusta.
Lisäksi 2000-luvulla meditaatiota on joskus käytetty stressin, kivun sekä kroonisten somaattisten tai psykiatristen sairauksien hoidossa.
Tutkimukset ja lääketieteellinen käyttö > Turvallisuus

Meditaatio on länsimaissa nykyisin ensisijaisesti mieleltään terveiden ihmisten itsensäkehittämismenetelmä ja myös psykosomaattisten ja psyykkisten häiriöiden ennaltaehkäisykeino, jonka harjoittaminen ei edellytä mielenterveysammattilaisten valvontaa.
Meditaatiosta ei ilmeisesti ole hyötyä akuuteissa tuska, sekavuus- ja masennustiloissa eikä psykoositilan aikana. Näissä tilanteissa on olemassa mahdollisuus, että meditaatio aiheuttaa tilan vakiintumisen. Tosin joissakin tapauksissa meditatiivinen kokemisen tarjoama tutustuminen epätavallisiin ja häiritseviin mielen ilmiöihin ja kokemuksiin voi eheyttää ja vahvistaa minää.
Kirjallisuutta

Aulankoski, Sanna: Aistiva ja tiedostava mieli. Meditaation näkökulma tietoisuuteen ja psyykeen.  Helsinki:  Duodecim, 2019.  ISBN 978-951-656-927-0
Aiheesta muualla

Wikimedia Commonsissa on kuvia tai muita tiedostoja aiheesta .
Mindfulness training alters emotional memory recall compared to active controls: support for an emotional information processing model of mindfulness. (englanniksi)
Meditoiva Buddha.
Kiotolainen mietiskelytila.
Kaarlo Hiltunen

elokuva/
| Kaarlo Hiltunen |
| --- | --- |
 Eva Hemming ja Kaarlo Hiltunen vuonna 1946 Jean Sibeliuksen Scaramouchen päärooleissa.
Henkilötiedot
Syntynyt: 16. tammikuuta 1910 Helsinki
Kuollut: 8. heinäkuuta 2006 (96 vuotta) Helsinki
Ammatti:  koreografi, näyttelijä, televisio-ohjaaja, teatterinjohtaja
Aiheesta muualla
IMDb
Elonet
Kaarlo Armas Hiltunen (16. tammikuuta 1910 Helsinki – 8. heinäkuuta 2006 Helsinki) oli suomalainen koreografi, näyttelijä, televisio-ohjaaja ja teatterinjohtaja. Hän aloitti uransa näyttelijänä 1930-luvulla, siirtyi Suomalaisen Oopperan palvelukseen 1940-luvulla, toimi teatterinjohtajana 1950-luvulla ja televisioteatterissa vuodesta 1960 alkaen. Hän ohjasi koreografioita paitsi näyttämölle myös elokuviin ja televisiotuotantoihin sekä loi omia baletteja.
Elämä ja ura

Kaarlo Hiltusen vanhemmat olivat liikemies Karl Fredrik Hiltunen ja Maria Laine. Käytyään keskikoulun Lohjalla hän suoritti Suomen Näyttämöopiston kurssin vuosina 1928–1930 ja liittyi Viipurin Näyttämöön 1930. Lyhyen Viipurin-kautensa jälkeen Hiltunen työskenteli näyttelijänä Helsingin Kansanteatterissa 1933–1934, Turun Työväen Teatterissa 1934–1935 ja tanssisolistina Suomalaisessa Oopperassa 1935–1936 Sen jälkeen hänellä oli jälleen kaksi näyttelijäkiinnitystä: Kotkan Maakuntateatteri 1936–1938 ja Porin Teatteri 1939–1940.
Vuosina 1940–1950 Hiltunen työskenteli tanssisolistina, koreografina ja ohjaajana Suomalaisessa Oopperassa. Vuosina 1953–1955 hän toimi Jyväskylän Työväen Teatterin johtajana ja vuosina 1957–1959 Lahden Kaupunginteatterin johtajana. Vuonna 1960 Hiltunen aloitti työnsä MTV-Teatterin ohjaajana. Lisäksi hän toimi Suomen Tanssitaiteilijain Liiton puheenjohtajana kahdesti, 1948–1949 ja 1950–1951.
Hiltunen sai valtion ylimääräisen taiteilijaeläkkeen toukokuusta 1987 alkaen.
Taiteellisia tehtäviä

Hiltusen omia baletteja ovat muun muassa Anna meille anteeksi, Laitapuolella ja Noituutta. Hänen tanssiosiaan olivat muun muassa pääosa kappaleessa Sibeliana. Puhenäyttämöllä Hiltusen roolitehtäviin lukeutuivat esimerkiksi Fritz Junek (Ihmisiä jäälautalla) ja Simolan isäntä (Niskavuoren naiset).
Hiltusen näyttämöohjauksia olivat muun muassa Niskavuori-sarja, Kuriton sukupolvi, ooppera Carmen ja baletti Pessi ja Illusia.
Televisio

Hiltunen työskenteli MTV-Teatterissa 1960- ja 1970-luvulla. Hän ohjasi muun muassa 11-osaisen televisiosarjan Havukka-ahon ajattelija (1971). Lisäksi hän suunnitteli koreografioita ohjaamiinsa televisiotuotantoihin.
Elokuva

Hiltunen teki pieniä sivuosia kahdessatoista valkokangaselokuvassa vuosina 1938–1958. Erkki Uotilan elokuvassa Sinä olet kohtaloni (1945) hänen nimensä oli muodossa Kalle Hiltunen. Hän näytteli Mirjami Kuosmasen tulkitseman Ruthin rakastajaa, Torstia.
Kreditoimattomana näyttelijänä Hiltunen oli yhdessätoista valkokangaselokuvassa vuosina 1935–1951. Hiltusella oli kolme kreditoimatonta tanssijan tehtävää valkokankaalla: Poretta eli Keisarin uudet pisteet (1941). Ryhmy ja Romppainen (1941) sekä Herra ja ylhäisyys (1944).
Filmografia > Näyttelijänä

Poikamiesten holhokki (1938)
Markan tähden (1938)
Rykmentin murheenkryyni (1938)
Hätävara (1939)
Helmikuun manifesti (1939)
Halveksittu (1939)
Aktivistit (1939)
Avoveteen (1939)
Sinä olet kohtaloni (1945)
Kaunis Veera eli Ballaadi Saimaalta (1950)
Rakas varkaani (1957)
Autuas eversti (1958)
Filmografia > Tanssien ohjaus

Läpi usvan (1948)
Kaunis Veera eli Ballaadi Saimaalta (1950)
Rion yö (1951)
Tytön huivi (1951)
Televisio-ohjaukset

Päällysviitta (1965)
Mies joka nai mykän vaimon (1965)
Leikkikumppanukset (1965)
Havukka-ahon ajattelija (1971)
Lennokki (1973)
Olemisen kovat lait (1974)
Jorma K. Meller

Jorma Kalevi Meller (31. elokuuta 1952 Helsinki – 22. lokakuuta 2016 Helsinki) oli suomalainen toimittaja ja kirjailija.
Teokset

Arto Noras, sello, WSOY 1988 ISBN 951-0-13085-0
Mistä tyyli? Bror Bäckström ja miehen elämää, toimittanut Jorma K. Meller. WSOY, 2004 ISBN 951-0-29409-8
Parturin tuolista: tarinoita lööppijulkisuuden takaa, Bror Bäckström, toimittanut Jorma K. Meller. Minerva, 2011 ISBN 978-952-492-470-2
Miehen tyylikirja, Bror Bäckström, Jorma K. Meller. Tammi, 2013 ISBN 978-951-31-7327-2
Hitaussäde

Hitaussäteeksi kutsutaan suuretta, joka kuvaa pyörivän kappaleen hitautta. Se lasketaan ottamalla kappaleen massayksiköiden ja pyörimisakselin välisistä etäisyyksistä neliöllinen keskiarvo.
Sovellukset rakennesuunnittelussa

Rakennesuunnittelussa sovelletaan kaksiulotteista hitaussädettä. Hitaussäde lasketaan kaavalla:
tai
jossa I on  jäyhyysmomentti ja A on kokonaispoikkipinta-ala. Hitaussäde on käyttökelpoinen arvioitaessa palkin jäykkyyttä. Jos kaksiulotteisen pyörimistensorin diagonaalikomponentit (pääjäyhyysakselit) ovat erisuuret, palkki altistuu rakenteelliselle deformaatiolle akselinsa ympäri pienemmän diagonaalimomentin suuntaan.
Jatkuvan aineen tapauksessa hitaussäde lasketaan yleensä integroimalla kappaleen tilavuuden yli.
Sovellutukset mekaniikassa.

Hitaussäde (r) halutun akselin ympäri voidaan laskea hitausmomenttien I ja massan kautta seuraavasti:
tai
Jossa I on skalaari, eikä hitausmomenttitensori.
Sovellutukset molyyleille

Polymeerifysiikassa hitaussädettä käytetään kuvaamaan polymeeriketjun mittasuhteita. Yksittäisellä ajanhetkellä molekyylin hitaussäde voidaan laskea seuraavasti:
Jossa  \mathbf {r} _{\mathrm {mean} } ovat yksittäisten monomeerien avaruudellisten asemien keskiarvo.
Huomataan, että hitaussäde on verrannollinen yksittäisten monomeerien välisten etäisyyksien neliölliseen keskiarvoon:
Kolmas tapa laskea hitausäde on laskea pyörimistensorin diagonaalikomponenttien summa.
Polymeeriketju ei ole jäykkä kappale. Kappaleen konformaatio muuttuu jatkuvasti ja kappaleen hitaussäde on ymmärrettävä keskiarvoksi yksittäisistä hitaussäteistä ajan kuluessa:
Jossa kulmasulkeet  \langle \ldots \rangle  takoittavat joukon keskiarvoa.
Täysin vapaa polymeeriketju noudattaa satunnaiskävelijää kolmessa ulottuvuudessa. Tällaisessa tapauksessa hitaussäde on:
aN edustaa yksittäisen monomeerin pituutta polymeerissä. Kuitenkin  a on vahvasti riippuvainen polymeerin jäykkyydestä ja voi vaihdella useita kertalukuja, jolloin  N pienenee samassa suhteessa.
Yksi syy miksi hitausäde on mielenkiintoinen suure, on sen helppo mittaaminen useilla fyysisillä menetelmillä. Esimerkiksi pienkulmaneutronisironnalla tai  pienkulmaröntgensirontalla voidaan mitata nanometrien tai kymmenien nanometrien kokoluokkaa olevien hiukkasten hitaussäde. Teoreettiset polymeerifyysikot voivat näin tarkistaa mallinsa suhteessa kokeelliseen maailmaan.
Sovellutukset molyyleille > Identiteetin osoitus

Osoitetaan, että kaksi määritelmää  R_{\mathrm {g} }^{2} ovat tauntologioita:
Lasketaan summa kahden viimeisen termin yli soveltaen määritelmään  \mathbf {r} _{\mathrm {mean} }, jolloin päädytään kaavaan:
Anthony de Mello

Anthony de Mello, S.J. (4. syyskuuta 1931 – 2. kesäkuuta 1987) oli intialainen jesuiittapappi ja psykoterapeutti, joka tuli tunnetuksi hengellisyyttä käsittelevistä kirjoistaan. Hän ohjasi uransa aikana useita retriittejä ja hengellisiä kursseja, ja hänet tunnettiin taitavana puhujana. Hänen opetuksensa ammensivat eri uskontojen hengellisistä harjoituksista sekä meditaatioperinteistä.
De Mello syntyi Mumbaissa Intiassa vuonna 1931, jonne hänen perheensä oli muuttanut Goalta. Hän kävi jesuittojen koulua ja haaveili itsekin liittyvänsä sääntökuntaan. De Mello matkusti opiskelemaan teologiaa Espanjaan ja psykologiaa ja terapiaa Yhdysvaltoihin. Vuonna 1965 hänestä tuli jesuiittaveljestön täysivaltainen jäsen.
Vuonna 1972 hän perusti Intiaan rukouskeskuksen Sadhana-instituutti. Hän matkusteli useissa maissa, enimmäkseen Espanjassa ja Yhdysvalloissa opettamassa. Hän kuoli äkillisesti sydänkohtaukseen Yhdysvalloissa vuonna 1987.
De Mellon teoksista otetaan edelleen uusia painoksia, ja hänen opetuksistaan on koottu lisää teoksia hänen kuolemansa jälkeen. Vuonna 1988 joitain hänen mielipiteistään tuomittiin uskonopin kongregaatiossa. Kardinaali Ratzinger, joka myöhemmin sai nimen Paavi Benedictus XVI, kirjoitti: ”Mutta jo eräissä kohdissa hänen varhaisissa kirjoituksissaan, sekä myöhemmissä töissä vielä vahvemmin, on huomattavissa kasvavaa etäisyyttä kristillisen uskon olennaiseen sisältöön... Tällä tiedoksiannolla, tarkoituksenaan suojella kristillisen totuuden hyveitä, tämä kongregaatio julistaa, että yllä mainittu asenne on yhteensopimaton katolisen uskon kanssa ja voi aiheuttaa vakavaa harmia.”
Aiheesta muualla

De Mello Spirituality Center
Notification Concerning the Writings of Fr. Anthony de Mello, SJ (Arkistoitu – Internet Archive)
"Wake Up! Spirituality for Today (Pray)" part 1/4, YouTube
| Auktoriteettitunnisteet  |
| --- | --- |
Kansainväliset:  FAST  ISNI  VIAF  WorldCat 
Kansalliset:  Norja  Chile  Espanja  Ranska  BnF data  Saksa  Italia  Suomi (KANTO)  Belgia  Yhdysvallat  Ruotsi  Japani  Tšekki  Australia  Korea  Kroatia  Alankomaat  Puola  Portugali 2 
Tieteilijät:  CiNii 
Henkilöt:  DDB  Trove 
Muut:  IdRef
Robin Hobb

| Robin Hobb |
| --- | --- |
 Robin Hobb vuonna 2011.
Henkilötiedot
Koko nimi:  Margaret Astrid Lindholm Ogden
Syntynyt: 1952 Kalifornia, Yhdysvallat
Kirjailija
Salanimi: Robin Hobb Megan Lindholm
Aiheesta muualla
www.robinhobb.com
Löydä lisää kirjailijoitaKirjallisuuden teemasivulta
Margaret Astrid Lindholm Ogden (s. 1952 Kalifornia, Yhdysvallat) on yhdysvaltalainen fantasiakirjailija, joka on kirjoittanut muun muassa neljä trilogiaa ja yhden tetralogian nimimerkillä Robin Hobb. Hän kirjoittaa myös pseudonyymillä Megan Lindholm. Hänen teoksiaan on julkaistu suomeksi Otavan kustantamana.
Elämä

Kalifornialaissyntyinen Ogden on viettänyt suuren osan elämästään Alaskassa. Kirjoittamisen hän aloitti vuonna 1971. Aluksi Ogden kirjoitti useisiin alaskalaisiin sanomalehtiin lehtijuttuja ja aikakauslehtiin runoja ja novelleja. Fantasian ja science fictionin kirjoittamisen hän aloitti 1970-luvun loppuun mennessä.
Nykyään Ogden asuu pienellä maatilalla lähellä Royn kaupunkia Utahin osavaltiossa. Hän avioitui 18-vuotiaana kalastajasukuisen miehensä kanssa, joka nykyään hoitaa maatilaa. Heillä on neljä lasta.lähde?
Kirjoitustyö

Realm of the Elderlings -sarjanimeä käytetään hänen Kuuteen Herttuakuntaan ja sen naapureihin sijoittuvista tarinoistaan, joihin kuuluvat Näkijän taru -sarja, Liveship Traders -sarja ja Lordi Kultainen -trilogia, kaksi novellia ("Homecoming" ja "The Inheritance") sekä Sadekorpeen sijoittuvat The Rain Wild Chronicles -sarjan teokset The Dragon Keeper, Dragon Haven, City of Dragons ja The Blood of Dragons.
Näkijän taru kertoo äpäräprinssi Fitz Uljas Näkijän tarinan, hänen kasvunsa mieheksi levottomissa olosuhteissa. Fitzistä koulitaan salamurhaaja, toimimaan varjoissa kuninkaan apuna. Fitzillä on sekä sukunsa perinteinen taikuus, Taito, että pelätty ja halveksittu eläintaikuus, Vaisto.
Liveship Traders ei jatka Fitzin tarinaa, vaan siirtyy etelämmäksi Kasalan kaupunkiin. Siellä asuvilla kauppiailla on elolaivoja, ihmeellisiä aluksia, jotka puhuvat ja ajattelevat. Mukana on yksi Näkijän tarusta tuttu hahmo. Aikajanalla tämä sijoittuu Fitzistä kertovien sarjojen väliin.
Lordi Kultaisen tapahtumat palaavat jälleen Fitziin ja Kuuteen Herttuakuntaan. Fitz on viitisentoista vuotta vanhempi kuin Salamurhaajan taipaleen lopussa, mutta hänen ei anneta vanheta rauhassa. Hallitsijasuku tarvitsee edelleen hänen apuaan ja erityisiä taitojaan. Liveship Traders -sarjasta tuttuja henkilöitä tulee käymään Kuudessa Herttuakunnassa.
Soldier Son -trilogia sijoittuu uuteen maailmaan, ja sen päähenkilönä on Nevare Burvelle.
Aiheesta muualla

Wikimedia Commonsissa on kuvia tai muita tiedostoja aiheesta .
Robin Hobbin kotisivu (englanniksi)
thePlenty.net - kansainvälinen fanisivusto (englanniksi)
Sisättö, Vesa: Fantasiakirjallisuuden päähänpotkituinta sankaria lyödään, kidutetaan, ammutaan ja myrkytetään – Suosikkikirjojen vahvuus piilee silti henkilökuvauksessa HS.fi. 31.10.2018.
| Auktoriteettitunnisteet  |
| --- | --- |
Kansainväliset:  FAST  ISNI  VIAF 
Kansalliset:  Norja  Espanja  Ranska  BnF data  Saksa  Italia  Israel  Yhdysvallat  Ruotsi  Latvia  Japani  Tšekki 2  Australia  Alankomaat  Puola 2 
Taiteenala:  MusicBrainz 
Henkilöt:  DDB 
Muut:  Europeana  IdRef
Arnaldo Méndez

Arnaldo Tamayo Méndez vuonna 2022.
Nimikirjoitus
Arnaldo Tamayo Méndez (s. 29. tammikuuta 1942 Guantánamo) on lentäjä ja ensimmäinen kuubalainen ja samalla Latinalaisen Amerikan ensimmäinen avaruuslentäjä.
Arnaldo Méndez on Kuuban ilmavoimien lentäjä. Hänet valittiin kansallisessa valintaprosessissa kosmonautiksi koulutettavaksi vuonna 1977. Hän aloitti koulutuksen Tähtikaupungissa 1. maaliskuuta 1978 osana Interkosmos-ohjelmassa. Hän lensi 18. syyskuuta 1980 Sojuz 38 -avaruusaluksella Saljut 6 -avaruusasemalle. Hän laskeutui 26. syyskuuta 1980.
Tamayo Méndez jatkoi ilmavoimissa ja päätyi Comites de Defensa de la Revolucionin johtajaksi.
Tamayo Méndez on naimisissa Maria Lobainan kanssa. Perheessä on kaksi poikaa: Orlando (s. 1968) ja Arnaldo (s. 1970).
Aiheesta muualla

Peter Stache: Raumfahrer von A bis Z. Berlin: Militärverlag der Deutschen Demokratischen Republik 1988, ISBN 3-327-00527-3
Biographie von Arnaldo Tamayo Méndez – spacefacts.de
| Auktoriteettitunnisteet  |
| --- | --- |
Kansainväliset:  VIAF  WorldCat 
Kansalliset:  Yhdysvallat
Alice Hoffman

| Alice Hoffman |
| --- | --- |

Henkilötiedot
Syntynyt: 16. maaliskuuta 1952 (ikä 72)
Aiheesta muualla
www.alicehoffman.com
Löydä lisää kirjailijoitaKirjallisuuden teemasivulta
Alice Hoffman (s. 16. maaliskuuta 1952 New York) on yhdysvaltalainen kirjailija.
Monissa Hoffmanin teoksissa arkeen sekoittuu fantasiaa. Teoksissa on usein romantiikkaa ja ne käsittelevät omaleimaisesti ihmissuhteita. Hänen kuuluisin romaaninsa on Noitasisaret (1995). Romaanista on tehty myös elokuva Lumotut sisaret vuonna 1998, jonka pääosissa olivat Sandra Bullock ja Nicole Kidman.
Suomennetut teokset

Lyhtyjen yö (1987)
Päivän korento (1988)
Noitasisaret (1995)
Kettumäki (1997)
Punainen puutarha (2012)
Aavikon kyyhkyset . (The Dovekeepers, 2011). Suom. Raimo Salminen. Gummerus, 2014. ISBN 978-951-20-9461-5.
Ihmeellisten asioiden museo.  (The Museum of Extraordinary Things, 2015)  Suomentanut Raimo Salminen. Gummerus, 2015.  ISBN 978-951-20-9957-3
Aiheesta muualla

Eija Elo: Noitasisaret. Aikakone 28.2.1999.
| Auktoriteettitunnisteet  |
| --- | --- |
Kansainväliset:  FAST  ISNI  VIAF  WorldCat 
Kansalliset:  Norja  Ranska  BnF data  Saksa  Israel  Belgia  Yhdysvallat  Latvia  Tšekki  Korea  Alankomaat  Puola  Portugali 
Muut:  Europeana  SNAC  IdRef
Mentalismi

Mentalismi (engl. mentalism < lat. mentālis ’mieleen liittyvä’) on 1900-luvun mielenfilosofiaan liittyvä katsantokanta, jonka mukaan mieli ja mielentilat voivat itsessään vaikuttaa kausaalisella voimalla aineelliseen maailmaan. Mentalismin vastakohtana ovat dualismi, jonka mukaan mieli ja ruumis ovat keskenään erilaisia substansseja, ja behaviorismi, jonka mukaan käyttäytyminen voidaan selittää ulkoisesti ilmenevien seikkojen perusteella. Mentalismin edeltäjänä voidaan pitää John Lockea, ja tunnettuja mentalisteja ovat olleet muiden muassa Jerry Fodor ja Noam Chomsky.
Varhaisemmassa filosofiassa mentalismilla tarkoitettiin metafyysisen idealismin muotoa, jonka mukaan on olemassa vain yksilöllisiä tiedostavia sieluja.
Kielitieteessä mentalismilla tarkoitetaan suuntausta, joka hyväksyy kielellisen intuition ja kokemuksen ja pitää empiiristä murteiden tutkimusta toisarvoisena.
Mentalisti-nimitystä käyttävät jotkut viihdetaiteilijat, jotka pyrkivät esityksissään synnyttämään vaikutelman, että heillä olisi yliluonnollisia psyykkisiä kykyjä. Sen sijaan psyykikot – esimerkiksi selvänäkijät ja meediot – väittävät yliluonnollisten kykyjensä olevan todellisia.
The Hockey Newsin luettelo 100 parhaasta NHL-pelaajasta

Wayne Gretzky on listan 1.
Gordie Howe on listan 3.
Mario Lemieux on listan 4.
Maurice Richard on listan 5.
Bobby Hull on listan 8.
Mark Messier on listan 12.
Ray Bourque on listan 14.
Howie Morenz on listan 15.
Patrick Roy on listan 22.
Ken Dryden on listan 26.
Paul Coffey on listan 29.
The Hockey News -jääkiekkolehti julkaisi 1998 seuraavan luettelon sadasta parhaasta  National Hockey Leaguen pelaajasta kautta aikojen. Lista on julkaistu myös kirjassa  The Top 100 NHL Players of All-Time (ISBN 978-07710-4175-4). Ykköseksi arvioitiin keskushyökkääjä Wayne Gretzky.
Valitsijat

Valitsijat olivat kiekkokirjoittajia ja -kommentaattoreita (Don Cherry, John Davidson, Milt Dunnell, Stan Fischler, Dick Irvin, Brian McFarlane, Bob McKenzie, Jim Matheson, Harry Neale ja Frank Orr), sekä valmentajia, tuomareita, managereita ja entisiä pelaajia (Al Arbour, Scotty Bowman, Emile Francis, Howie Meeker, Scotty Morrison, Roger Neilson, Bud Poile, Sam Pollock, Marcel Pronovost, Billy Reay, Glen Sather, Harry Sinden ja Red Storey).
Listasta

Pelaajat, joiden nimet ovat lihavoitu jatkoivat uraansa listan julkaisuajankohtana alkuvuodesta 1998.
Muiden kuin kanadalaisten kansallisuus on ilmoitettu lipputunnuksella.
Wayne Gretzky
Bobby Orr
Gordie Howe
Mario Lemieux
Maurice Richard
Doug Harvey
Jean Béliveau
Bobby Hull
Terry Sawchuk
Eddie Shore
Guy Lafleur
Mark Messier
Jacques Plante
Ray Bourque
Howie Morenz
Glenn Hall
Stan Mikita (syntynyt Slovakiassa)
Phil Esposito
Denis Potvin
Mike Bossy
Ted Lindsay
Patrick Roy
Red Kelly
Bobby Clarke
Larry Robinson
Ken Dryden
Frank Mahovlich
Milt Schmidt
Paul Coffey
Henri Richard
Bryan Trottier
Dickie Moore
Newsy Lalonde
Syl Apps
Bill Durnan
Charlie Conacher
Jaromir Jagr
Marcel Dionne
Joe Malone
Chris Chelios
Dit Clapper
Bernie Geoffrion
Tim Horton
Bill Cook
Johnny Bucyk
George Hainsworth
Gilbert Perreault
Max Bentley
Brad Park
Jari Kurri
Nels Stewart
King Clancy
Bill Cowley
Eric Lindros
Busher Jackson
Peter Šťastný
Ted Kennedy
Andy Bathgate
Pierre Pilote
Turk Broda
Frank Boucher
Cy Denneny
Bernie Parent
Brett Hull (syntynyt Kanadassa, mutta edusti maajoukkuetasolla Yhdysvaltoja)
Aurel Joliat
Toe Blake
Frank Brimsek
Elmer Lach
Dave Keon
Grant Fuhr
Brian Leetch
Earl Seibert
Doug Bentley
Börje Salming
Georges Vézina
Charlie Gardiner
Clint Benedict
Steve Yzerman
Tony Esposito
Billy Smith
Serge Savard
Alex Delvecchio
Babe Dye
Lorne Chabot
Sid Abel
Bob Gainey
Johnny Bower
Sprague Cleghorn
Mike Gartner
Norm Ullman
Sweeney Schriner (syntynyt Venäjällä)
Joe Primeau
Darryl Sittler
Joe Sakic
Dominik Hašek
Babe Pratt
Jack Stewart
Yvan Cournoyer
Bill Gadsby
Frank Nighbor
Merenra

Merenra (hallitsijanimenä myös Intiemsaef I) oli Egyptin kuningas vanhan valtakunnan kuudennen dynastian aikana. Hänen hallituskautensa oli vuosina 2258–2251 eaa. Kuninkaan merkittävä virkamies oli Ueni, jonka arvonimiä olivat esimerkiksi prinssi, Etelä-Egyptin käskynhaltija, Ylä- ja Ala-Egyptin kuninkaan sandaalien kantaja.
Martti Hirvonen

| Martti Hirvonen> Turun Katariinanseurakunnan kirkkoherra |
| --- | --- |
Edeltäjä:  Heikki Suominen
Seuraaja:  Leena Kairavuo
Henkilötiedot
Syntynyt: 20. lokakuuta 1948 Kuusjärvi (nyk. Outokumpu)
Kuollut: 7. helmikuuta 2022 (73 vuotta)
Asuinpaikka:  Turku
Arvonimi: Rovasti
Puoliso:  Marita Hirvonen († 25.10.2020)
Muut tiedot
Uskonto:  evankelis-luterilainen
Martti Juhani Hirvonen (20. lokakuuta 1948 Kuusjärvi, nyk. Outokumpu – 7. helmikuuta 2022) oli Turun Katariinanseurakunnan kirkkoherra 2005–2014 (el.).